Μιγκέλ Βίτορ

Ο Μιγκέλ Άντζελο Λεονάρντο Βίτορ (πορτογαλικά: Miguel Ângelo Leonardo Vítor, ) (γενν. 30 Ιουνίου 1989) είναι Πορτογάλος-Ισραηλινός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Χάποελ Μπερ Σεβά. Γεννήθηκε στην Πορτογαλία, πολιτογραφήθηκε Ισραηλινός και αγωνίζεται για την Εθνική Ισραήλ.

Σταδιοδρομία σε συλλόγους

Μπενφίκα 
Ο Βίτορ έχοντας προβιβαστεί από την ομάδα νέων της Μπενφίκα για τη σεζόν 2007–08, έκανε το ντεμπούτο του για την πρώτη ομάδα τον Αύγουστο του 2007, εμφανιζόμενος τόσο στην Πριμέιρα Λίγα, ενάντια στη Βιτόρια Γκιμαράες, όσο και στο ΟΥΕΦΑ Τσάμπιονς Λιγκ ενάντια στην ΦΚ Κοπεγχάγη στον τρίτο προκριματικό γύρο. Αυτό συνέβη επειδή οι συνήθεις βασικοί Λουιζάο και Νταβίντ Λουίζ έμειναν εκτός λόγω τραυματισμών.

Ο Βίτορ δόθηκε δανεικός μέχρι το τέλος της σεζόν στην ομάδα της Σεγούντα Λίγα, ΚΝ Άβες,τον Ιανουάριο του 2008 . Στη συνέχεια, επέστρεψε στην Μπενφίκα, όπου χρησιμοποιήθηκε αρκετά στην πρώτη του πλήρη σεζόν.

Στις αρχές Ιουλίου 2010, ο Βίτορ εντάχθηκε στην αγγλική Λέστερ Σίτι της Τσάμπιονσιπ ως δανεικός για μια σεζόν, συνεργαζόμενος με τους συμπατριώτες του Μορένο και τον προπονητή Πάολο Σόουζα. Έκανε το ντεμπούτο του στις 21 Σεπτεμβρίου, σε μια νίκη με 2–1 επί της Πόρτσμουθ στον τρίτο γύρο του Λιγκ Καπ. Στις 6 Νοεμβρίου σημείωσε το πρώτο του επαγγελματικό γκολ, με κεφαλιά ύστερα από ένα ελεύθερο λάκτισμα έπειτα από 18 λεπτά, σε μια τελική νίκη με 2–0 εναντίον της Μπάρνσλι.

Στις 19 Δεκεμβρίου 2010, ο Βίτορ υπέστη ένα τράβηγμα των οπίσθιων μηριαίων σε μια εκτός έδρας ήττα με 3–0 από την Ίπσουιτς Τάουν, μένοντας εκτός δράσης για τρεις μήνες. Σκόραρε δύο φορές στην επιστροφή του, στη νίκη με 3–0 επί της Σκάνθορπ Γιουνάιτεντ στις 12 Μαρτίου 2011.

Στη συνέχεια, ο Βίτορ επέστρεψε στην Μπενφίκα, όπου δεν ήταν στα σχέδια του προπονητή Ζόρζε Ζεσούς – όπως σχεδόν όλοι οι Πορτογάλοι παίκτες – και υποβιβάστηκε ακόμη και στην Β ομάδα. Αφού αρνήθηκε να ανανεώσει το συμβόλαιό του, αποχώρησε στα τέλη Μαΐου 2013.

ΠΑΟΚ 
Στις 24 Ιουνίου 2013, ο Βίτορ υπέγραψε συμβόλαιο με τον ΠΑΟΚ. Σκόραρε το πρώτο του γκολ για τη νέα του ομάδα –και το πρώτο της ομάδας τη νέα σεζόν– στις 17 Αυγούστου, σκοράροντας με κεφαλιά σε μια εντός έδρας νίκη με 3–0 εναντίον της Α.Ο. Ξάνθη.

Ο Βίτορ ήταν η πρώτη επιλογή κατά τη διάρκεια της θητείας του στη Θεσσαλονίκη, σκοράροντας δύο φορές σε 33 αγώνες την περίοδο 2014–15, για να βοηθήσει την ομάδα του να τερματίσει στην 3η θέση. Στις 10 Ιουνίου 2016, ανακοινώθηκε ότι θα αφεθεί ελεύθερος, καθώς το συμβόλαιό του δεν θα ανανεωνόταν.

Χάποελ Μπερ Σεβά 
Την 1η Ιουλίου 2016, Βίτορ συμφώνησε σε τριετές συμβόλαιο με την πρωταθλήτρια Ισραήλ, Χάποελ Μπερ Σεβά, έναντι άγνωστης αμοιβής. Κέρδισε το εθνικό πρωτάθλημα στις δύο πρώτες σεζόν του, σημειώνοντας συνολικά τρία γκολ στη διαδικασία.

Ο Βίτορ παρέτεινε το συμβόλαιό του το Νοέμβριο του 2017, για να διαρκέσει μέχρι το 2021. Έγινε αρχηγός και συνοδευόμενος από τους συμπατριώτες του Νταβίντ Σιμάο και Ζοσουέ Πεσκέιρα, κέρδισε το Κύπελλο Ισραήλ στις 13 Ιουλίου 2020, με τη νίκη με 2–0 στον τελικό επί της Χάποελ Πετάχ Τίκβα.

Τον Φεβρουάριο του 2022, το συμβόλαιο του Βίτορ με τον σύλλογό επεκτάθηκε για έναν ακόμη χρόνο, έως τον Ιούνιο του 2023.

Εθνική ομάδα

Πορτογαλία 
Ο Βίτορ κέρδισε 33 συμμετοχές για την Πορτογαλία σε επίπεδο νέων, ξεκινώντας με μια νίκη με 2–1 για την Πορτογαλία Κ18 εναντίον της Ουκρανίας στις 30 Νοεμβρίου 2006, όπου σημείωσε το πρώτο γκολ. Η τελευταία του εμφάνιση ήταν ο μοναδικός του αγώνας για την Πορτογαλία Κ23 στις 23 Μαρτίου 2011, μια νίκη με 3–2 επί μιας ιταλικής 11άδας της Σέριε Γ στο Τράπανι.

Ισραήλ 
Τον Οκτώβριο του 2021, ο Βίτορ δήλωσε την επιθυμία του να πολιτογραφηθεί Ισραηλινός πολίτης και να παίξει για την εθνική ομάδα, μια απόφαση που υποστήριξε ο Αυστριακός προπονητής Βίλιμπαλντ Ρούτενσταϊνερ. Ο πρόεδρος της Ποδοσφαιρικής Ομοσπονδίας Ισραήλ, Ορέν Χάσον, έστειλε την επίσημη αίτηση του παίκτη στην κυβέρνηση – ο Υπουργός Πολιτισμού και Αθλητισμού Χίλι Τρόπερ το έστειλε στην Υπουργό Εσωτερικών Αγιελέτ Σακέντ, η οποία δέχθηκε την αίτηση του Βίτορ να γίνει πολίτης την 1η Μαΐου 2022. Έκανε το ντεμπούτο του με την Εθνική Ισραήλ σε μια ισοπαλία με 2–2 εναντίον της Ισλανδίας για το Πρωτάθλημα Εθνών ΟΥΕΦΑ 2022-23 στις 2 Ιουνίου 2022.

Διακρίσεις 
Μπενφίκα

 Πριμέιρα Λίγα: 2009–10
 Τάσα ντα Λίγκα: 2008–09, 2011–12

ΠΑΟΚ

 Κύπελλο Ελλάδας: φιναλίστ 2013–14

Χάποελ Μπερ Σεβά

 Πρωτάθλημα Ισραήλ: 2016–17, 2017–18
 Κύπελλο Ισραήλ: 2019–20, 2021–22
 Toto Cup: 2016–17
 Σούπερ Καπ Ισραήλ: 2017

Ατομικές

 Νεαρός παίκτης του μήνα στην Πριμέιρα Λίγα: Σεπτέμβριος 2008
 Ομάδα της Εβδομάδας στο ΟΥΕΦΑ Γιουρόπα Λιγκ: 2016–17
 Ποδοσφαιριστής της Χρονιάς στο Ισραήλ: 2017

Παραπομπές

Εξωτερικοί σύνδεσμοι 
 
 
 Στατιστικά στην εθνική ομάδα (πορτογαλικά)

Πορτογάλοι ποδοσφαιριστές
Ισραηλινοί ποδοσφαιριστές
Πολιτογραφημένοι πολίτες του Ισραήλ
Αμυντικοί ποδοσφαιριστές
Ποδοσφαιριστές Εθνικής Πορτογαλίας Κ18
Ποδοσφαιριστές Εθνικής Πορτογαλίας Κ19
Ποδοσφαιριστές Εθνικής Πορτογαλίας Κ21
Ποδοσφαιριστές ολυμπιακής ομάδας Πορτογαλίας
Ποδοσφαιριστές Εθνικής Ισραήλ
Ποδοσφαιριστές Μπενφίκα
Ποδοσφαιριστές Πριμέιρα Λίγκα
Ποδοσφαιριστές Μπενφίκα Β
Ποδοσφαιριστές ΚΝ Άβες
Ποδοσφαιριστές Σεγκούντα Λίγκα
Ποδοσφαιριστές Λέστερ Σίτι
Ποδοσφαιριστές Φούτμπολ Λιγκ (Αγγλία)
Ξένοι ποδοσφαιριστές στην Αγγλία
Πορτογάλοι ποδοσφαιριστές στο εξωτερικό
Ποδοσφαιριστές ΠΑΟΚ
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Χάποελ Μπερ Σεβά
Ποδοσφαιριστές Πρέμιερ Λιγκ Ισραήλ
Ξένοι ποδοσφαιριστές στο Ισραήλ